rejauldu/bengali-wikipedia huggingface dataset:
বাংলাদেশ গম ও ভুট্টা গবেষণা ইনস্টিটিউট বাংলাদেশের ক্রমবর্ধমান খাদ্য চাহিদার সাথে সঙ্গতি রেখে নিত্য নতুন গম ও ভুট্টা উদ্ভাবনের চেষ্টায় নিয়োজিত একটি প্রতিষ্ঠান। দিনাজপুর জেলার নশিপুরে এই সংস্থার সদর দপ্তর অবস্থিত। গবেষণা ও প্রশিক্ষণে বিশেষ অবদানের জন্য এই প্রতিষ্ঠানটি ২০২২ সালে স্বাধীনতা পুরস্কার লাভ করে।  ইতিহাস বাংলাদেশে গম ও ভুট্টার উৎপাদন বাড়ানো ও গবেষণার জন্য ইনস্টিটিউট প্রতিষ্ঠার লক্ষ্যে ১৫ জুন ২০১৭ তারিখে ‘বাংলাদেশ গম ও ভুট্টা গবেষণা ইনস্টিটিউট বিল-২০১৭’ সংসদে উত্থাপন করা হয়।  পরে বিলটি পরীক্ষা করে সংসদে প্রতিবেদন দেওয়ার জন্য কৃষি মন্ত্রণালয় সম্পর্কিত সংসদীয় স্থায়ী কমিটিতে পাঠানো হয়। ১৩ নভেম্বর বিলটি কণ্ঠভোটে পাস হয়।  এই আইনের ফলে পূর্বের কৃষি গবেষণা ইনস্টিটিউটের গম গবেষণাকেন্দ্র এবং ভুট্টা শাখা বিলোপ হয়।  বাংলাদেশ গম ও ভুট্টা গবেষণা ইনস্টিটিউট একটি সদ্য প্রতিষ্ঠিত গবেষণা প্রতিষ্ঠান। ১৯৮৪ সালে দিনাজপুরে বাংলাদেশ কৃষি গবেষণা ইনস্টিটিউটের অধীনে গম গবেষণা কেন্দ্র স্থাপিত হয়। বিগত ২৮ ফেব্রুয়ারি ১৯৯৮খ্রি. তারিখে তৎকালীণ প্রধানমন্ত্রী শেখ হাসিনা দিনাজপুরে এক জনসভায় গম গবেষণা কেন্দ্র-কে পূর্ণাঙ্গ ইনস্টিটিউট-এ উন্নীতকরণের প্রতিশ্রুতি প্রদান করেন। প্রতিশ্রুতি বাস্তবায়নের লক্ষ্যে জুলাই ১৯৯৯ থেকে জুন ২০০৭ খ্রি. মেয়াদে “গম গবেষণা কেন্দ্রকে গম গবেষণা ইনস্টিটিউট-এ উন্নীতকরণের লক্ষ্যে ব্রিজিং প্রকল্প” বাস্তবায়িত হয়। ২০০৬ সালে গম ফসলের সাথে ভুট্টাকে যুক্ত করার সিদ্ধান্ত গৃহীত হয়।  বিগত ০৮ জুন ২০১৪খ্রি. তারিখে আন্ত:মন্ত্রণালয় সভায় কৃষি মন্ত্রণালয় কর্তৃক প্রস্তুতকৃত “বাংলাদেশ গম ও ভুট্টা গবেষণা ইনস্টিটিউট আইন-২০১৬ এর খসড়া চূড়ান্ত করা হয় এবং ৩১ অক্টোবর ২০১৬খ্রি. তারিখে মন্ত্রীসভায় আইনটি চূড়ান্ত অনুমোদন লাভ করে। গত ১৩ নভেম্বর ২০১৭খ্রি. তারিখে “বাংলাদেশ গম ও ভুট্টা গবেষণা ইনস্টিটিউট আইন, ২০১৭” মহান জাতীয় সংসদে পাশ হয়েছে এবং ২২ নভেম্বর ২০১৭খ্রি. গেজেট নোটিফিকেশনের মাধ্যমে উক্ত আইন বলবৎ হয়েছে। এর প্রধান কার্যালয় দিনাজপুর জেলার সদর উপজেলার নশিপুরে অবস্থিত। একজন মহাপরিচালক প্রতিষ্ঠানটির প্রধান নির্বাহী হিসেবে দায়িত্ব পালন করেন। মহাপরিচালক ৩ টি উইং-যথা গবেষণা, প্রশাসন ও অর্থ, প্রশিক্ষণ ও পরিকল্পনা ও প্রযুক্তি হস্তান্তর-এর মাধ্যমে প্রতিষ্ঠানের সার্বিক কার্যক্রম পরিচালনা করেন। খসড়া সাংগঠনিক কাঠামো অনুযায়ী প্রতিষ্ঠানটির অধীন ৫টি আঞ্চলিক কেন্দ্র, ২টি বীজ উৎপাদন কেন্দ্র, ১৪ টি বিভাগ ও ১০টি শাখা রয়েছে।  রূপকল্প ও অভিলক্ষ্য  রূপকল্প:  - বাংলাদেশের জলবায়ুর উপোযোগী গম ও ভুট্টার জাত উন্নয়ন - বাংলাদেশে গম ও ভুট্টার জন্য টেকসই উৎপাদন প্রযুক্তির উন্নয়ন, সম্প্রসারণ ও ব্যবস্থাপনা  - বাংলাদেশী জনগণের খাদ্য ও পুষ্টি নিরাপত্তা নিশ্চিত করা।  অভিলক্ষ্য:  - বাংলাদেশে গম ও ভুট্টার উৎপাদন বৃদ্ধি করা - গম এবং ভুট্টার জৈব এবং অজৈব পীড়ন সম্পর্কে গবেষণা করা - শস্য ব্যবস্থাপনা, মৃত্তিকা সংরক্ষণ, পোকামাকড় ও কীটপতঙ্গ ব্যবস্থাপনা, কৃষি যন্ত্রপাতি এবং গম ও ভুট্টার ফসলোত্তর প্রক্রিয়াজাতকরণের বিষয়ে গবেষণা করা - উৎপাদনশীলতা বৃদ্ধির মাধ্যমে খাদ্য ও পুষ্টি নিরাপত্তার জন্য বাংলাদেশি কৃষকদের কাছে প্রাসঙ্গিক প্রযুক্তিসহ গম ও ভুট্টার জাতের যথাযথ প্রচার - বাংলাদেশে গম ও ভুট্টা ভিত্তিক শিল্পের জন্য প্রযুক্তি তৈরি করা। বাংলাদেশ গম ও ভুট্টা গবেষণা ইনস্টিটিউট, বাংলাদেশ জাতীয় তথ্য বাতায়ন   সম্মাননা    স্বাধীনতা পুরস্কার (২০২২)   তথ্যসূত্র    বহিঃসংযোগ   বাংলাদেশ গম ও ভুট্টা গবেষণা ইনস্টিটিউটের ওয়েব সাইট  বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:গবেষণা ও প্রশিক্ষণে স্বাধীনতা পুরস্কার বিজয়ী বিষয়শ্রেণী:২০১৭-এ বাংলাদেশে প্রতিষ্ঠিত
100%|center  উদাহরণস্বরূপ: :en:List of Iran-related topics পাতায় যান ও সেখানে থাকা :en:Iranian folklore নিবন্ধটি অনুবাদ করে বাংলা উইকিতে যুক্ত করুন।   অনুবাদ করার জন্য আপনি বিষয়বস্তু অনুবাদ সরঞ্জাম ব্যবহার করতে পারেন। যেকোনো জিজ্ঞাসার জন্য আলাপ পাতা ব্যবহার করুন।  টীকা: বাংলাদেশ ও ভারতের কোন নিবন্ধ এই প্রতিযোগিতায় গ্রহণ করা হবে না। বাংলাদেশ ও ভারতের বাইরে এশিয়ার কোন দেশ সম্পর্কিত নিবন্ধ অনুবাদ করুন।  A  :en:Index of Abkhazia-related articles  :en:Index of Afghanistan-related articles  :en:Index of Akrotiri and Dhekelia–related articles  :en:Index of Armenia-related articles  :en:Index of Artsakh-related articles  :en:Index of Azerbaijan-related articles  B  Bahrain-related lists  :en:Index of Bhutan-related articles  British Indian Ocean Territory-related lists  List of Brunei-related topics  C  :en:Index of Cocos (Keeling) Islands–related articles  :en:Index of Cambodia-related articles  Index of China-related articles  Christmas Island-related lists  :en:Index of Cyprus-related articles  E  Index of Egypt-related articles  G  :en:Index of Georgia (country)-related articles  H  :en:Index of articles related to Hong Kong  I  :en:Index of Indonesia-related articles  :en:List of Iran-related topics  :en:Index of Iraq-related articles  :en:Index of Israel-related articles  J  :en:Index of Japan-related articles  :en:Index of Jordan-related articles  K  :en:Index of Kazakhstan-related articles  :en:Index of North Korea–related articles  :en:Index of South Korea–related articles  :en:Index of Kuwait-related articles  :en:Index of Kyrgyzstan-related articles  L  :en:List of Laos-related topics  :en:Index of Lebanon-related articles  M  :en:Index of Macau-related articles  :en:List of Malaysia-related topics  :en:List of Maldives-related topics  :en:Index of Mongolia-related articles  :en:Index of Myanmar-related articles  N  Nepal-related lists  O  :en:Index of Oman-related articles  South Ossetia-related lists  P  Pakistan-related lists  Palestine-related lists  Philippines-related lists  Q  :en:List of Qatar-related topics  R  Russia-related lists   S  :en:Index of Saudi Arabia–related articles  :en:Index of Singapore-related articles  :en:Index of Sri Lanka–related articles  :en:Index of Syria-related articles  T  :en:Index of Tajikistan-related articles  :en:Index of Taiwan-related articles  :en:Index of Thailand-related articles  :en:Index of Tibet-related articles  :en:List of East Timor–related topics  :en:Index of Turkey-related articles  :en:Index of Turkmenistan-related articles  U  :en:List of United Arab Emirates–related topics  :en:Index of Uzbekistan-related articles  V   :en:Index of Vietnam-related articles  Y  :en:Index of Yemen-related articles
নাডিন টব (২১শে জানুয়ারি, ১৯৪৩ – ১৬ই জুন, ২০২০) একজন আমেরিকান আইনজীবী ছিলেন। তিনি কর্মক্ষেত্রে নারী অধিকারের জন্য অপরিহার্য ভিত্তি স্থাপন করেছিলেন, যার মধ্যে আছে ১৯৭৭ সালে মার্কিন যুক্তরাষ্ট্রে প্রথম যৌন হয়রানির মামলাটিতে প্রতিদ্বন্দ্বিতা করা এবং জয়ী হওয়া। নাডিন মার্কিন যুক্তরাষ্ট্রে যৌন হয়রানি আইনের বিকাশে একটি গুরুত্বপূর্ণ, কিন্তু বহুলাংশে অ-স্বীকৃত, ভূমিকা পালন করেছিলেন। ১৯৭০-এর দশকে তরুণ মহিলা আইনজীবীদের একটি গোষ্ঠীর অংশ ছিলেন নাডিন টব, যাঁদের মধ্যে রুথ বেডার গিন্সবার্গ, ন্যান্সি স্টারনস এবং অন্যান্যরা ছিলেন। এঁদের সাথে মামলা জিতে তিনি আইনি ইতিহাস তৈরি করেছিলেন, যেখানে তিনি সফলভাবে যুক্তি দিয়েছিলেন যে সংবিধানের অধীনে মহিলাদের জন্য সমান অধিকার সুরক্ষিত।   প্রাথমিক জীবন এবং শিক্ষা  ১৯৪৩ সালের ২১শে জানুয়ারি নাডিন নিউ জার্সির প্রিন্সটনে জন্মগ্রহণ করেন। তাঁর বাবা আব্রাহাম হাসকেল টব ছিলেন গণিতের একজন অধ্যাপক। নাডিনের জন্মের সময় তিনি প্রিন্সটনে শিক্ষকতা করছিলেন। তাঁর মা, সিসিলিয়া (ভাসলো) টব ছিলেন একজন গৃহকর্ত্রী।  নাডিন সোয়ার্থমোর কলেজ পড়েছেন, সেখানে ১৯৬৪ সালে তিনি অর্থনীতিতে বি এ ডিগ্রি পেয়েছিলেন। এরপর তিনি ১৯৬৮ সালে ইয়েল ল স্কুল থেকে তাঁর আইন ডিগ্রি লাভ করে স্নাতক হন।   কর্মজীবন  ইয়েল থেকে স্নাতক হওয়ার পর, তিনি ব্রংক্‌সের নিম্ন-আয়ের লোকদের জন্য আইনি পরিষেবা প্রদান করেছিলেন। এরপর তিনি নিউয়ার্কের এসিএলইউ-এর জন্য কাজ করতে যান। এসিএলইউ-এর পর, নাডিন ১৯৭৩ সালে রাটজার্স ল স্কুলে শিক্ষকতা শুরু করেন এবং ২০০০ সাল পর্যন্ত সেখানেই কাজ করে তিনি অবসর নেন।  পড়ানোর সাথে সাথে, নাডিন একজন সক্রিয় আইনজীবী হিসেবে কাজ চালিয়ে গেছেন। তিনি ছিলেন নারী অধিকার আইন প্রতিবেদকের (নারী অধিকার আইনের ক্ষেত্রে বিশেষভাবে মনোযোগী হবার জন্য প্রথম মার্কিন আইনি সাময়িকী) অনুষদ উপদেষ্টা। তিনি নিউ জার্সি বিশেষ কর্মীদলের (টাস্ক ফোর্স) পারিবারিক সহিংসতা বিভাগের একজন সদস্য ছিলেন।  ২০১৭ সালে, রাটজার্স ল স্কুল নাডিনের নামে একটি চেয়ার তৈরি করে তাঁকে সম্মানিত করে।   নারী অধিকার মামলা ক্লিনিক  রাটজার্সে শিক্ষকতা শুরু করার পরপরই, নাডিন রাটজার্স ল স্কুলের নারী অধিকার মামলা ক্লিনিক (ডব্লিউআরসি) প্রতিষ্ঠা করেন। এটি ছিল দেশে এই ধরনের প্রথম ক্লিনিক। ১৯৭০-এর দশকে, এই ধরনের আইনি ক্লিনিকগুলি আইনি প্রতিনিধিত্বের একটি নতুন উৎস হয়েছিল এবং এগুলি নতুন শিক্ষামূলক সরঞ্জাম হিসেবেও কাজ করেছিল, যেখানে শিক্ষার্থীরা বাস্তব ক্ষেত্রে কাজ করতে সক্ষম হয়েছিল।  ডব্লিউআরসি এর পরিচালক হিসেবে, নাডিন তাঁর কর্মজীবনের অনেক গুরুত্বপূর্ণ মামলায় ছাত্রদের সাথে কাজ করেছেন, যার মধ্যে আছে যৌন হয়রানিকে লিঙ্গ বৈষম্য হিসাবে প্রতিষ্ঠিত করা থেকে শুরু করে ক্ষতিগ্রস্ত মহিলাদের জন্য উন্নয়নের উপায় তৈরি করা যাতে তারা আক্রমণকারীদের থেকে সুরক্ষা পেতে পারে।   আরও পড়ুন      তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:২০২০-এ মৃত্যু বিষয়শ্রেণী:মার্কিন আইনজীবী বিষয়শ্রেণী:যৌন হয়রানি বিষয়শ্রেণী:ইয়েল ল স্কুলের প্রাক্তন শিক্ষার্থী বিষয়শ্রেণী:নারীবাদ
জামিয়া উলুমুল ইসলামিয়া () একটি ইসলামি বিশ্ববিদ্যালয়, যা পাকিস্তানের করাচির বান্নুরী শহরে অবস্থিত। দারুল উলুম দেওবন্দের আদর্শে এটি পরিচালিত হয়। ২০০৭ সালের তথ্য অনুযায়ী জামিয়ার বিভিন্ন শাখা ও বিভাগে প্রায় ১২ টি দেশের ১২ হাজার শিক্ষার্থী ছিল।  এর ছাত্ররা হরকাতুল মুজাহিদিন (হুম), জাইশ-ই-মোহাম্মদ (জেএম), এবং সিপাহে সাহাবা পাকিস্তান (এসএসপি) এর মতো বেশ কয়েকটি জিহাদি সংগঠন প্রতিষ্ঠা ও টিকিয়ে রেখেছে। এখান থেকে মাসিক বাইয়্যিনাত প্রকাশিত হয়।   হামলা  ১৯৯৭ সালের ২ নভেম্বর জামিয়া উলুমুল ইসলামিয়ার দুই পণ্ডিত হাবিবুল্লাহ মুখতার ও আবদুস সামিকে লক্ষ্য করে দু'জন মোটরসাইকেল আরোহী তাদের ভ্যানে একটি বিস্ফোরক ডিভাইস ছুড়ে মারলে, তারা নিহত হন। আরেকজন পণ্ডিত ইউসুফ লুধিয়ানভি, ১৮ মে ২০০০ সালে করাচিতে বন্দুকধারীদের গুলিতে নিহত হয়েছিল। ২০০৩ সালের ৩০ মে বান্নুরী মসজিদের সামনে সশস্ত্র লোকজন মাদ্রাসার তৎকালীন প্রধান মুফতি নিজামউদ্দিন শামজাই'র গাড়িতে হামলা চালালে তিনি নিহত হন। ২০০৪ সালের অক্টোবর জামিল আহমদ খান নামে আরও এক আলেম মোটরসাইকেলে দুই বন্দুকধারীর গুলিতে নিহত হন। ১৩ই মে ২০১২ সালে, আসলাম শেখুপুরির গাড়িতে দুই মোটরসাইকেল বন্দুকধারী গুলি করলে তিনি গুলিবিদ্ধ হয়ে নিহত হন। তিনি ২৫ বছর ধরে জামিয়ার সাথে যুক্ত ছিলেন।   উল্লেখযোগ্য ব্যক্তিত্ব  জারওয়ালি খান; আজম তারিক; আযহার আলী আনোয়ার শাহ; তাফাজ্জুল হক হবিগঞ্জী; জুনায়েদ বাবুনগরী; মুহাম্মাদ আবদুল মালেক; মাহমুদুল হাসান; রিজভী মুফতি; মাহমুদুল হাসান। আবদুস সালাম চাটগামী রহ.   আরও দেখুন   দারুল উলুম হাক্কানিয়া   দারুল উলুম দেওবন্দ  দেওবন্দি বিশ্ববিদ্যালয়ের তালিকা   তথ্যসূত্র    বহিঃসংযোগ   সরকারী ওয়েবসাইট  বিষয়শ্রেণী:পাকিস্তানে ইসলামি বিশ্ববিদ্যালয় ও মহাবিদ্যালয় বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত বিষয়শ্রেণী:১৯৫৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পাকিস্তানের দেওবন্দি মাদ্রাসা বিষয়শ্রেণী:দেওবন্দি শিক্ষাপ্রতিষ্ঠান বিষয়শ্রেণী:করাচির বিশ্ববিদ্যালয় ও কলেজ বিষয়শ্রেণী:১৯৫৪-এ পাকিস্তানে প্রতিষ্ঠিত
স্বাতী দীক্ষিত হলেন একজন ভারতীয় অভিনেত্রী। তিনি মূলত তেলুগু এবং তামিল চলচ্চিত্রে অভিনয় করেন। তিনি তোর নাম (২০১২), লেডিস অ্যান্ড জেন্টলম্যান (২০১৫) এবং সিম্বা (২০১৭) এর মতো চলচ্চিত্রে অভিনয় করেছিলেন। ২০২০ সালে, তিনি তেলুগু রিয়েলিটি টিভি শো বিগ বস ৪-এ ওয়াইল্ড কার্ড প্রতিযোগী হিসাবে প্রবেশ করেছিলেন এবং ২৮ তম দিনে তাকে বহিষ্কার করা হয়েছিল।   কর্মজীবন  দীক্ষিত ২০০৯ সালে টেলিভিশন শো আন্দাময়না ভামালুর মাধ্যমে বিনোদন জগতে তার কর্মজীবন শুরু করেছিলেন, যেখানে তিনি শিরোপা জিতেছিলেন। সাফল্যের ফলে তিনি বিজ্ঞাপন চলচ্চিত্রে উপস্থিত হন এবং শিশু শিল্পী হিসাবে দুটি চলচ্চিত্রে উপস্থিত হন। তিনি তেলুগু নাট্য চলচ্চিত্র ব্রেক আপ (২০১২)-এ কাজ করার আগে বাংলা চলচ্চিত্র তোর নাম (২০১২)-এ প্রথম প্রধান নায়িকার ভূমিকা পালন করেছিলেন।  ২০১৪ সালে, দীক্ষিত রাম গোপাল বর্মার তেলুগু হরর ফিল্ম দেয়াম-এ অভিনয় করার পরে একটি সাফল্য পেয়েছিলেন। ছবিটির চিত্রগ্রাহক সতীশ মুথ্যালা ব্রেক আপ ছবির একটি ট্রেলার বর্মাকে দেখানোর পরে তাকে কাস্ট করা হয়েছিল। শুটিং প্রায় শেষ করে ফেললেও পরে ছবিটি বন্ধ হয়ে যায় এবং অপ্রকাশিত থেকে যায়। এই সময়কালে, তিনি দুটি তেলুগু চলচ্চিত্র, জাম্প জিলানী (২০১৪)-এ কাজ করার জন্য এগিয়ে যান, যেখানে তিনি আল্লাড়ি নরেশ এবং লেডিস অ্যান্ড জেন্টলম্যান (২০১৫) এর বিপরীতে একটি গ্রামের মেয়ের চরিত্রে অভিনয় করেছিলেন।  ২০১৭ সালে, দীক্ষিত তিনটি চলচ্চিত্রে অভিনয় করেন। সহ-অভিনেত্রী অঞ্জলি অভিনীত তার প্রথম মুক্তিপ্রাপ্ত চলচ্চিত্র ছিল চিত্রাঙ্গদা। পরে তিনি তামিল চলচ্চিত্রে আত্মপ্রকাশ করেন এবং স্বল্প বাজেটের হরর ফিল্ম সাথুরা আদি ৩৫০০ এবং ভরতের সাথে ফ্যান্টাসি চলচ্চিত্র সিম্বা-তে অভিনয় করেন।   চলচ্চিত্রের তালিকা   বছর  চলচ্চিত্র  ভূমিকা  ভাষা  টীকা/তথ্যসূত্র২০১০এম পিলো এম পিল্লাডোনায়ক ও নায়িকার বন্ধুর ভূমিকাতেলুগু২০১২  তোর নাম  স্বপ্না মল্লিক  বাংলা ২০১৩  ব্রেক আপ  নিশা  তেলুগু ২০১৪  জাম্প জিলানী  গঙ্গা  তেলুগু ২০১৫  লেডিস অ্যান্ড জেন্টলমেন  দীপা  তেলুগু ২০১৭  চিত্রাঙ্গদা   তেলুগু  সাথুরা আদি ৩৫০০   তামিল  ২০১৯  সিম্বা  ডায়ানা  তামিল  ২০২১  দেয়াম ভিজ্জি তেলুগু    টেলিভিশন   বছর প্রদর্শনী ভূমিকা তথ্যসূত্র ২০২০ বিগ বস ৪ প্রতিযোগী    তথ্যসূত্র   বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বিগ বসের (তেলুগু টিভি ধারাবাহিক) প্রতিযোগী
অখিল ভারতীয় গোর্খা লীগ (এবিজিএল) (নেপালি: अखिल भारतीय गोर्खा लीग; অপর নাম অল ইন্ডিয়া গোর্খা লীগ বা এআইজিএল/আইজিএল) হল ভারতের পশ্চিমবঙ্গ রাজ্যের দার্জিলিং ও কালিম্পং জেলার নেপালি-ভাষী জনগোষ্ঠীর মধ্যে কর্মরত একটি রাজনৈতিক দল। ১৯৪৩ সালে ডম্বর সিং গুরুং এই দলটি প্রতিষ্ঠা করেছিলেন। এই দলের বর্তমান সভানেত্রী হলেন ভারতী তামাং। তিনি দলের প্রাক্তন সভাপতি মদন তামাং-এর বিধবা পত্নী। প্রতাপ ছেত্রী হলেন এই দলের সাধারণ সম্পাদক।  ১৯৯৯ সালের দার্জিলিং গোর্খা পার্বত্য পরিষদ নির্বাচনের আগে অখিল ভারতীয় গোর্খা লীগ ছিল যুক্তফ্রন্টের সদস্য। কমিউনিস্ট পার্টি অফ রেভোলিউশনারি মার্ক্সিস্টস (সিপিআরএম), অখিল ভারতীয় গোর্খা লীগ, ভারতীয় জাতীয় কংগ্রেস, ভারতীয় গোর্খা জনশক্তি, ভারতের কমিউনিস্ট পার্টি, সর্বভারতীয় তৃণমূল কংগ্রেস, ভারতীয় নেপালি বীর গোর্খা ও সিক্কিম রাষ্ট্রীয় মুক্তি মোর্চা নিয়ে এই জোট তৈরি হয়েছিল।  পরে এবিজিএল সিপিআরএম নেতৃত্বাধীন পিপল’স ডেমোক্র্যাটিক ফ্রন্ট (পিডিএফ) নামে একটি ছয়-দলীয় জোটে যোগদান করে। এই জোটের অন্যান্য দলগুলি ছিল ভারতীয় জাতীয় কংগ্রেস (পার্বত্য), গোর্খা ন্যাশানাল লিবারেশন ফ্রন্ট (সি. কে. প্রধান), ভারতীয় জনতা পার্টি (বিজেপি) ও গোর্খা ডেমোক্র্যাটিক ফ্রন্ট। শেষোক্ত দলটি এবিজিএল-এ ফিরে আসার আগে মদন তামাং গঠন করেছিলেন। পিডিএফ গোর্খা স্বায়ত্ত্বশাসনের পক্ষে সওয়াল করলেও সুভাষ ঘিসিং-এর নেতৃত্বাধীন গোর্খা ন্যাশানাল লিবারেশন ফ্রন্টের (জিএনএলএফ) বিরোধিতা করেছিল।  বর্তমানে এবিজিএল ডেমোক্র্যাটিক ফ্রন্ট নামে একটি জোটের সদস্য দল। এই জোটের অন্যান্য সদস্যেরা হল সিপিআরএম, বিজেপি ও অন্যান্য কয়েকটি দল। এবিজিএল গোর্খা জনমুক্তি মোর্চার (জিজেএম) বিরোধী এবং দার্জিলিং পার্বত্য অঞ্চলে শান্তিপূর্ণ গণতান্ত্রিক পরিবেশ সৃষ্টির পক্ষপাতী। এবিজিএল গোর্খাল্যান্ড নামে পূর্ণাঙ্গ রাজ্য গঠনের পরিবর্তে দার্জিলিং-এ অন্তর্বর্তী কর্তৃপক্ষ গঠনের বিরোধিতা করেছিল।  ২০১০ সালের ২১ মে এবিজিএল-এর সভাপতি দার্জিলিং শহরে ছুরিকাঘাতে নিহত হন। এবিজিএল নেতৃত্ব জিজেএম সমর্থকদের মদন তামাং-এর হত্যাকারী বলে অভিযোগ করেন। এর ফলে তদনীন্তন দার্জিলিং জেলার সদর মহকুমা, কালিম্পং মহকুমা ও কার্শিয়াং মহকুমা (অধুনা কালিম্পং জেলা) মুহুর্মুহু অবরুদ্ধ হতে থাকে ও জনজীবন বিপর্যস্ত হয়। এরপরই মদন তামাং-এর পত্নী ভারতী তামাং-কে এবিজিএল-এর সভানেত্রী নির্বাচিত করা হয়।  ২০১১ সালের ১৮ এপ্রিল দার্জিলিং পার্বত্য অঞ্চলের তিনটি বিধানসভা কেন্দ্রে অনুষ্ঠিত পশ্চিমবঙ্গ বিধানসভা নির্বাচনে প্রতিদ্বন্দ্বিতা করে। ভারতী তামাং দার্জিলিং, ত্রিভুবন রাই কালিম্পং ও শিবকুমার প্রধান কার্শিয়াং বিধানসভা কেন্দ্র থেকে প্রতিদ্বন্দ্বিতা করেছিলেন। কিন্তু তারা প্রত্যেকেই পরাজিত হন।http://ibnlive.in.com/election2011/candidatelist.php?name=west_bengal  West bengal State Assembly Elections 2011 Candidate List   তথ্যসূত্র   বিষয়শ্রেণী:গোর্খাল্যান্ডের রাজনীতি বিষয়শ্রেণী:পশ্চিমবঙ্গের রাজনৈতিক দল বিষয়শ্রেণী:ভারতীয় হিন্দু রাজনৈতিক দল বিষয়শ্রেণী:দার্জিলিং জেলার রাজনীতি বিষয়শ্রেণী:১৯৪৩-এ ভারতে প্রতিষ্ঠিত বিষয়শ্রেণী:১৯৪৩-এ প্রতিষ্ঠিত রাজনৈতিক দল
মুহাম্মাদ আল-জাদান হলেন একজন বাণিজ্যিক আইনজীবী ও আল-জাদান অ্যান্ড পার্টনার্স ল ফার্ম এর সহ-প্রতিষ্ঠাতা। তিনি ২০১৬ সালের নভেম্বর থেকে সৌদি আরবের অর্থমন্ত্রী হিসেবে আছেন এবং ২০২০ সালের মার্চ থেকে ২০২১ সালের মে পর্যন্ত তিনি অর্থনীতি ও পরিকল্পনা মন্ত্রণালয়ের ভারপ্রাপ্ত মন্ত্রী হিসাবে দায়িত্ব পালন করেছেন। ২০১৬ সালে অর্থ মন্ত্রণালয়ে দায়িত্ব গ্রহণ করার মধ্য দিয়ে তিনি ইব্রাহিম আল-আসাফের স্থলাভিষিক্ত হন।  ২০২০ সালের ৬ মার্চ বাদশাহ সালমান বিন আবদুল আজিজ মুহাম্মাদ আল-তুওয়াইজরীকে অর্থমন্ত্রীর পদে স্থলাভিষিক্ত করার পাশাপাশি মুহাম্মাদ আল-জাদানকে ভারপ্রাপ্ত অর্থনীতি ও পরিকল্পনা মন্ত্রী হিসেবে নিয়োগ দিয়ে একটি রাজকীয় আদেশ জারি করেন।  অর্থমন্ত্রী হিসাবে নিয়োগের আগে মুহাম্মাদ আল-জাদান সৌদি আরবের পুঁজিবাজার কর্তৃপক্ষের চেয়ারম্যান ছিলেন, যেখানে তিনি সৌদি এক্সচেঞ্জ খোলার এবং বিদেশী বিনিয়োগকারীদের কাছে সৌদি নিয়ন্ত্রক কাঠামো শিথিল করার তদারকি করতেন। তিনি এর আগে সৌদি আরবের মরগান স্ট্যানলি বোর্ডের বিশেষ উপদেষ্টা হিসেবেও দায়িত্ব পালন করেন।   তথ্যসূত্র    বহিঃসংযোগ   মন্ত্রী সিভি  বিষয়শ্রেণী:২১শ শতাব্দীর সৌদি রাজনীতিবিদ বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি আরবের অর্থমন্ত্রী বিষয়শ্রেণী:সৌদি আরবের মন্ত্রী
নিকিতিন ধীর হলেন একজন ভারতীয় অভিনেতা যিনি হিন্দি এবং তেলুগু ভাষার চলচ্চিত্র এবং টেলিভিশন শোতে কাজ করে থাকেন। তিনি মুখ্য প্রতিদ্বন্দ্বী চরিত্র হিসেবে আসুতোষ গোয়ারিকারের ঐতিহাসিক নাটক যোধা আকবর দিয়ে চলচ্চিত্রে তার পদচারণা শুরু করেন, যেটি কিনা সেসময়ে ব্যবসায়িকভাবে সফলতা পায় এবং আলোচিত হয়। এরপর, তিনি আনিস বাজমি'র কমেডি ছবি রেডি (২০১১), আরবাজ খান-এর একশ্যানধর্মী ছবি দাবাং ২ এবং রোহিত শেট্টি’র একশ্যানধর্মী কমেডি ছবি চেন্নাই এক্সপ্রেসসহ বলিউডের কতিপয় ব্যবসায়িকভাবে সফল ছবিতে দুর্বৃত্ত চরিত্রও ফুটিয়ে তোলেন। তিনি অভিনেতা পঙ্কজ ধীরের পুত্র।  কর্মজীবন  ২০০৮ সালে ধীর আশুতোষ গোয়ারিকরের ঐতিহাসিক ছবি যোধা আকবর দিয়ে চলচ্চিত্রে প্রথম পা রাখেন, যেখানে তিনি হৃত্বিক রোশন ও ঐশ্বরিয়া রাই বচ্চন-এর পাশাপাশি শরিফুদ্দিন হুসেন, আকবরের শ্যালকের ভূমিকায় সহ-অভিনয় শিল্পী হিসেবে অভিনয় করেন। ধীর চলচ্চিত্রে ইতিবাচক সমালোচনা ও প্রশংসা কুড়িয়েছেন, বক্স অফিসের সাফল্যের পাশাপাশি ধীর তাঁর ভূমিকার জন্য প্রশংসিত হয়েছেন। বলিউড হাঙ্গামার উল্লেখযোগ্য সমালোচক তরণ আদর্শ তাঁকে "চমৎকার" বলে উল্লেখ করেন। একই বছরে তিনি অপূর্বা লাখিয়ার অনুল্লেখ্য অ্যাকশন থ্রিলার  মিশন ইস্তাম্বুলে বিবেক ওবেরয়, শ্রিয়া সরণ এবং জায়েদ খানের সাথে অভিনয় করেন।    ধীর ২০১১ সালে আনীস বাজমি পরিচালিত কমেডি ছবি রেডিতে সহ-অভিনেতা হিসেবে সালমান খান ও অসিনকে সাথে নিয়ে হাজির হন। পরের বছর আবারও তিনি আরবাজ খানের অ্যাকশনধর্মী ছবি দাবাং ২-এ সালমান খান, সোনাক্ষী সিনহা এবং প্রকাশ রাজের পাশাপাশি একটি ভূমিকায় ছিলেন। ২০১৩ সালে তিনি রোহিত শেট্টির আরেকটি মারমুখী কমেডিধর্মী ছবিতে শাহরুখ খান ও দীপিকা পাড়ুকোন সঙ্গে চেন্নাই এক্সপ্রেসে প্রধান প্রতিদ্বন্দ্বী থাঙ্গাবালী হিসেবে বৈশিষ্ট্যমন্ডিত হন। একটি ভয়ংকর তামিল গাড়ল হিসাবে তার ভূমিকার জন্য, ধীর আরো পেশীধর হতে এবং তামিল ভাষা ভালোভাবে আয়ত্ত করতে উচ্চারণভঙ্গির উপর কাজ করেন। শারীরিক গড়িমার জন্য তিনি উষ্ণ সংবর্ধনা পান। মোহর বসু লক্ষ্য করেন ধীর "শক্তসমর্থ" যদিও "ভূমিকা সঞ্চালনের জায়গা তাঁর জন্য যথেষ্ট ছিল না"।  চলচ্চিত্রের তালিকা  ছবিসমূহ  সাল ছবি চরিত্র নোট ২০০৮ সাল যোধা আকবর শরীফুদ্দিন হোসাইন হিন্দি  ২০০৮ সাল মিশন ইস্তাম্বুল আল গজনী  হিন্দি  ২০১১ সাল রেডি আরিয়ান হিন্দি  ২০১২ সাল দাবাং ২ চুন্নি হিন্দি  ২০১৩ সাল চেন্নাই এক্সপ্রেস থাঙ্গাবালী হিন্দি  ২০১৫ সাল কিক্ ২  তেলুগু ২০১৫ সাল কাছে কর্ণেল এশওয়ার প্রসাদ  তেলুগু ২০১৬ সাল হাউজফুল ৩ রোহান  হিন্দি    টেলিভিশন  ২০১১ সাল: দোয়ার্কাদেশ – ভগবান শ্রী কৃষ্ণ – রাজা কল্যাবন চরিত্রে।  ২০১৪ সাল: ফিয়ার ফেক্টরঃ ক্ষাত্রো কে খিলাড়ি – আপন ভূমিকায়।  ২০১৬ সাল – বর্তমান: নাগার্জুনা–এক যোদ্ধা – আস্তিকা চরিত্রে।  ব্যক্তিগত জীবন নিকিতিন ৩রা সেপ্টেম্বর ২০১৪ সালে ক্রাতিকা ধীরকে বিয়ে করেন।http://timesofindia.indiatimes.com/entertainment/hindi/tv/news-interviews/I-am-blessed-to-have-Nikitin-Dheer-in-my-life-Kratika-Sengar/articleshow/32252234.cms  তথ্যসূত্র  বহিঃসংযোগ       বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২১শ শতাব্দীর অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:১৯৮০-এ জন্ম বিষয়শ্রেণী:হিন্দি টেলিভিশনের অভিনেতা বিষয়শ্রেণী:পাঞ্জাবি ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
খনিকর পুঁথি আসামের গোলাঘাট জেলার মিছামরা মৌজার খনিকর গাঁওয়ে সংরক্ষিত একটি  পুঁথি। এই পুঁথি মহাপুরুষ শ্রীমন্ত শংকরদেব এবং শ্রীশ্রী মাধবদেব দ্বারা রচিত কীর্তন-ঘোষা এবং নামঘোষা নামের দুটি সাঁচিপতীয়া পুঁথির সমষ্টি। এই পুঁথিটি প্রায় আড়াইশ বছর পুরানো। লোকবিশ্বাস মতে, পুঁথিটিতে বিভিন্ন আধ্যাত্মিক এবং অলৌকিক শক্তি জড়িত হয়ে আছে। ইতিহাস খনিকর পুঁথি মহাপুরুষ শ্রীমন্ত শংকরদেব দ্বারা রচিত কীর্তন এবং শ্রীশ্রী মাধবদেবের নামঘোষা নামের দুটি সাঁচিপতীয়া পুঁথির সমষ্টি। খনিকর পুঁথিটি সাঁচিপাতায় প্রাচীন অসমীয়া লিপিতে লেখা। এই পুঁথি দুটি আবিষ্কার হওয়ার সময় থেকেই একসাথে করে একটি কাঠের বাক্সের ভিতর রাখা হয়েছে। কথিত আছে যে, বর্মার আসাম আক্রমণের সময়ে (১৮১৯-১৮২১) খনিকর গাঁও নি‌বাসী নরহরি বরুয়ার বংশের মণি বরুয়া নামের একজন ব্যক্তি এই পুঁথিসমূহ উদ্ধার করেন। সেই সময়ে বর্মার অত্যাচারে গাঁওয়ের অধিকাংশ লোকই বন-জঙ্গলে পালিয়ে গিয়েছিল যদিও মণি বরুয়া বার্ধক্যের জন্য ঘর ছেড়ে যেতে পারেননি। এসময়ে বর্মিরা গাঁওয়ের সকলকে ঘরের সম্পত্তিসমূহ লুঠ করে নিয়ে যায় এবং কোনো কারণে মণি বরুয়ার ঘরের পুকুরের পারে একটি টোপোলা ছেড়ে রেখে যায়। তারপরে বরুয়া টোপোলাটি খুলে তাতে কীর্তন, দশম, নামঘোষা এবং ভক্তি রত্নাবলী নামে চারিটি মহাপুরুষীয়া সাঁচিপাতার পুঁথি উদ্ধার করেন। কিছুদিন পরে তিনি এর দশমটি নিজের গাঁওয়ের নামঘরে এবং ভক্তি রত্না‌বলীটি কাছের হালো‌য়া গাঁওয়ের নামঘরে নিয়ে যান। বাকী থাকা কীর্তন এবং নামঘোষা পুঁথিদুটি নিজের ঘরে সংরক্ষণ করে রাখেন। পুঁথিদুটি রাখতে সেই সময়েে স্থানীয় শিল্পী লীলারাম বরুয়া দুটি কাঠের বাক্স তৈয়ার করে দেন। মণি বরুয়ার মৃত্যুর পরে বংশানুক্রমে তাঁর পরিবার পুঁথিদুটির সংরক্ষণের দায়িত্ব নেয়। নামের উৎপত্তি বর্মার আক্রমণের সময় থেকে বর্তমান পর্যন্ত মণি বরুয়ার খনিকর গাঁওয়েই সংরক্ষিত হয়ে থাকার জন্য এই সংযুক্ত পুঁথিদুটি খনিকর পুঁথি নামে পরিচিত হয়। বর্ণনা খনিকর পুঁথির অন্তর্গত কীর্তন পুঁথিটির মোট পৃষ্ঠার সংখ্যা হল ১০৫। এই পুঁথির সাঁচিপাতসমূহ দৈর্ঘ্যে ৪৫ সেন্টিমিটার এবং প্রস্থে ১৬ সেন্টিমিটার। নামঘোষাটির মোট পৃষ্ঠার সংখ্যা ৫৩। প্রতিটি পৃষ্ঠার দৈর্ঘ্য ৩৫ সেন্টিমিটার এবং প্রস্থ ১০ সেন্টিমিটার। এটি বেঁধে রাখার জন্য একটি বন্ধনও আছে। দুটি পুঁথির লেখকের নাম উল্লেখ নেই। খনিকর পুঁথি নামঘর প্রথমে খনিকর গাঁও গুরুগৃহতে ভক্তরা খনিকর পুঁথিটি পূজা অর্চনা করেন। কালক্রমে খনিকর পুঁথির বিষয়ে নাগরিকগণ পরিচিত হওয়ায় তাদের দানে পুঁথিটি থাকা সাধারণ গুরুগৃহটি ২০০০ সালে নামঘর হিসাবে প্রতিষ্ঠিত হয়। নামঘরটির বাকী থাকা মূল মণিকূটটি আসামের কৃষিমন্ত্রী অতুল বরা ২০১৭ সালে উদ্বোধন করেন। লোকবিশ্বাস প্রথমে দুই-একজন লোক এই পুঁথি নিজ গৃহে পাঠ করতে নিয়ে মনোকামনা সিদ্ধি এবং মানসিক প্রশান্তি লাভ করেন। এবং এভাবে এর অলৌকিক মহিমা নাগরিকগণের মধ্যে ছড়িয়ে পড়ে। বর্তমানে খনিকর নামঘরে প্রতিদিন একাধিক ভক্তর সমাগম হয়। অনেকে পুঁথিটি স্বগৃহে নিয়ে গিয়ে নাম-প্রসঙ্গের মাধ্যমে শ্রবণ-কীর্তন করে। পুঁথিটিকে নিজগৃহে নিতে চাওয়া ভক্তদের চুরীয়া-চাদর ইত্যাদি পরম্পরাগত ভকতীয়া পোশাক পরে বাক্সের সাথে নিজের মাথার উপর বা কাঁধে তুলে নেয়ার নিয়ম আছে। গ্রন্থপঞ্জি তীর্থ নাথ বরুয়া, মিছামরার ঐতিহ্য : ঐতিহাসিক খনিকর পুঁথি, খনিকর গাঁও মিছামরা, খনিকর পুঁথি নামঘর, ২৯ মার্চ ২০১০, পৃষ্ঠা ০৭ নারায়ণ বরুয়া, মহিমা মণ্ডিত খনিকর পুঁথি, খনিকর দত্ত অফসেট প্রিন্টারস ঢেকিয়াল গোলাঘাট, ৩০ মার্চ ২০১০, পৃষ্ঠা ০২ তথ্যসূত্র  বিষয়শ্রেণী:অসমীয়া ভাষার বই বিষয়শ্রেণী:অসমীয়া সাহিত্য